

**แผนการจัดการเรียนรู้ที่ ๑**

**หน่วยการเรียนรู้ที่ ๒** สร้างคำตามความหมาย **เรื่อง** การสร้างคำในภาษาไทย

(คำไทยแท้)

**วิชา** ภาษาไทย **ชื่อรายวิชา** ภาษาไทย ท ๒๒๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๔ **เวลา** ๑ คาบ/๕๐ นาที

**ผู้สอน** อาจารย์จารุวัลย์ พิมผนวช

**มาตรฐานการเรียนรู้**

 มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลังของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท ๔.๑ ม.๒/๑ สร้างคำในภาษาไทย

**จุดประสงค์การเรียนรู้**

 ๑. นักเรียนสามารถอธิบายลักษณะของคำไทยแท้ (K)

 ๒. นักเรียนสามารถจำแนกคำไทยแท้ได้ (P)

 ๓. นักเรียนเห็นคุณค่าและใช้ภาษาไทยในการสื่อสารได้ถูกต้องเหมาะสม (A)

**สาระสำคัญ**

การสร้างคำเป็นการนำคำมาสร้างเป็นคำใหม่ เพื่อให้เพียงพอต่อความต้องการใช้ในภาษาไทยมากขึ้น ซึ่งคำสมาสก็เป็นอีกหนึ่งการสร้างคำของไทย โดยการสมาสคำจะต้องเป็นคำที่มาจากภาษาบาลีและสันสกฤตเท่านั้นหากนำภาษาอื่นมารวมกันจะไม่จัดว่าเป็นคำสมาส

**สาระการเรียนรู้**

 ๑. ลักษณะของคำไทยแท้

**คุณลักษณะอันพึงประสงค์**

 ใฝ่เรียนรู้

**สมรรถนะสำคัญ**

 ความสามารถในการคิด

**การจัดกิจกรรมการเรียนรู้**

**ขั้นนำ**

 ๑. ครูยกตัวอย่างบัตรคำหน้าห้องเรียนให้นักเรียนอ่านทีละคน นักเรียนพิจารณาบัตรคำที่ได้ทีละคน และ ทบทวนเรื่อง คำไทยแท้ โดยดูจากบัตรคำที่ได้ว่าคำใดเป็นคำไทยแท้และคำใดที่ไม่ใช่ลักษณะของคำไทยแท้จากการ วิเคราะห์ลักษณะคำของนักเรียน

 ๒. นักเรียนยกตัวอย่างคำไทยแท้ด้วยตนเอง โดยให้นักเรียนค้นคว้าจากหนังสือ หรือสังเกตจากสภาพแวดล้อมในห้องเรียน โรงเรียนว่ามีสิ่งใดบ้างที่เป็นคำมูลในสภาพแวดล้อมของนักเรียน โดยยกตัวอย่างคน ละ ๑ คำ

**ขั้นสอน**

 ๑. ครูใช้วิธีการสอนแบบอุปนัย ถามนักเรียนว่า ใครได้รับบัตรคำมูลที่มี ๑ พยางค์ยกมือขึ้น พร้อมทั้ง ให้นักเรียนอ่านคำที่ได้รับ เพื่อให้นักเรียนระบุว่าเป็นคำไทยแท้หรือคำที่มาจากต่างประเทศ และครูตั้งคำถาม ให้นักเรียนดังต่อไปนี้ คำที่นักเรียนได้รับมี ๑ พยางค์ มีความหมายในตัวเองหรือไม่ โดยตอบคำถามทีละคน เพื่อทราบลักษณะการสังเกตคำมูล ๑ พยางค์ด้วยตนเอง

(แนวคำตอบ พ่อ, แม่ คำมูลพยางค์เดียว คำไทยแท้ มีความหมายในตัวเอง

 ทูล, โปรด คำมูลพยางค์เดียว คำเขมร มีความหมายในตัวเอง

 กราฟ, โน้ต คำมูลพยางค์เดียว คำภาษาอังกฤษ มีความหมายในตัวเอง)

 ๒. ครูใช้วิธีการสอนแบบอุปนัยต่อ ถามนักเรียนว่า มีใครได้รับบัตรคำที่มากกว่า ๑ พยางค์หรือไม่ พร้อมทั้งให้นักเรียนอ่านคำที่ได้รับ เพื่อให้นักเรียนระบุว่าเป็นคำไทยแท้หรือคำที่รับมาจากต่างประเทศ และครูตั้งคำถามให้นักเรียนดังต่อไปนี้ คำที่ได้รับเมื่อแยกพยางค์ แต่ละพยางค์มีความหมายในตัวเองหรือไม่ เพื่อ ทราบลักษณะการสังเกตคำมูลหลายพยางค์ด้วยตนเอง

(แนวคำตอบ ซูฮก, ก๋วยจั๊บ คำมูลสองพยางค์ คำภาษาจีน แยกพยางค์แล้วไม่มีความหมาย

 มะละกอ, กะละแม คำมูลสามพยางค์ คำภาษาไทย แยกพยางค์แล้วไม่มีความหมาย อิเล็กทรอนิกส์ คำมูลสี่พยางค์ คำภาษาอังกฤษ แยกพยางค์แล้วไม่มีความหมาย)

 ๓. นักเรียนร่วมกันอภิปรายสรุปลักษณะของคำมูล

(แนวการอภิปราย คำมูล คือ คำที่เป็นคำไทย หรือ ได้รับเอามาจากประเทศอื่น ๆ ก็ได้ และคำมูลจะไม่สามารถแยกออกเป็นหน่วยย่อยลงไปได้อีก คำมูลแบ่ง ออกเป็น ๒ ประเภท คือ คำมูลพยางค์เดียว และคำมูลหลายพยางค์)

**ขั้นสรุป**

๑. ครูมอบหมายให้นักเรียนทำแบบฝึกหัดลงในสมุด โดยกำหนดหมวดหมู่ของคำ ได้แก่ ผลไม้ อาหาร กริยาท่าทาง สิ่งของ แล้วให้นักเรียนเขียนคำมูลหมวดหมู่ละ ๕ คำ ส่งครูในชั่วโมง

๒. นักเรียนและครูช่วยกันสรุปความรู้เรื่อง คำไทยแท้

**สื่อและแหล่งการเรียนรู้**

 ๑. PowerPoint เรื่อง การสร้างคำในภาษาไทย คำไทยแท้

 ๒. แบบฝึกหัด เรื่อง คำไทยแท้

**การวัดและประเมินผล**

| **จุดประสงค์** | **เครื่องมือ/วิธีการวัด** | **เกณฑ์การประเมิน** | **หลักฐานการประเมิน** |
| --- | --- | --- | --- |
| **ด้านความรู้**๑. นักเรียนสามารถอธิบายลักษณะของพยางค์และคำมูลได้ | **ด้านความรู้**การถาม-ตอบ | **ด้านความรู้**ผ่านเกณฑ์ร้อยละ ๘๐ | **ด้านความรู้**แบบประเมินพฤติกรรม |
| **ด้านทักษะ**๑. นักเรียนสามารถจำแนกและใช้คำมูลพยางค์เดียวและหลายพยางค์ได้๑. นักเรียนสามารถท่องจำบทอาขยานได้ถูกต้อง | **ด้านทักษะ**ตรวจสมุดบันทึกและตรวจแบบฝึกหัด | **ด้านทักษะ**ผ่านเกณฑ์ร้อยละ ๘๐ | **ด้านทักษะ**แบบประเมินพฤติกรรม |
| **ด้านคุณลักษณะ****๑. รักความเป็นไทย**๗.๒ นักเรียนเห็นคุณค่าและใช้ภาษาไทยในการสื่อสารได้ถูกต้องเหมาะสม  | **ด้านคุณลักษณะ**แบบประเมินคุณลักษณะ | **ด้านคุณลักษณะ**ผ่านเกณฑ์ร้อยละ ๘๐ | **ด้านคุณลักษณะ**แบบประเมินคุณลักษณะ |

**บันทึกหลังการสอน**

**๑. ผลการสอน**

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ..............................................................................................................................................................................

**๒. ปัญหาและอุปสรรค**

.............................................................................................................................................................................. .............................................................................................................................................................................. ..............................................................................................................................................................................

**๓. ข้อเสนอแนะ**

.............................................................................................................................................................................. .............................................................................................................................................................................. ..............................................................................................................................................................................

 ลงชื่อ......................................................

(อาจารย์จารุวัลย์ พิมผนวช)

  ครูประจำวิชา



**แผนการจัดการเรียนรู้ที่ ๒**

**หน่วยการเรียนรู้ที่ ๒** สร้างคำตามความหมาย **เรื่อง** การสร้างคำในภาษาไทย

(คำสมาส)

**วิชา** ภาษาไทย **ชื่อรายวิชา** ภาษาไทย ท ๒๒๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๔ **เวลา** ๑ คาบ/๕๐ นาที

**ผู้สอน** นางสาวอรมณี วงค์กาฬสินธุ์ **ครูพี่เลี้ยง** อาจารย์จารุวัลย์ พิมผนวช

**มาตรฐานการเรียนรู้**

 มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลังของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท ๔.๑ ม.๒/๑ สร้างคำในภาษาไทย

**จุดประสงค์การเรียนรู้**

 ๑. นักเรียนสามารถบอกความหมายและลักษณะของคำสมาสได้ (K)

๒. นักเรียนสามารถสร้างคำสมาสได้ (P)

 ๓. นักเรียนเห็นคุณค่าและใช้ภาษาไทยในการสื่อสารได้ถูกต้องเหมาะสม (A)

**สาระสำคัญ**

การสร้างคำเป็นการนำคำมาสร้างเป็นคำใหม่ เพื่อให้เพียงพอต่อความต้องการใช้ในภาษาไทยมากขึ้น ซึ่งคำสมาสก็เป็นอีกหนึ่งการสร้างคำของไทย โดยการสมาสคำจะต้องเป็นคำที่มาจากภาษาบาลีและสันสกฤตเท่านั้นหากนำภาษาอื่นมารวมกันจะไม่จัดว่าเป็นคำสมาส

**สาระการเรียนรู้**

 ๑. หลักการสร้างคำสมาส

 ๒. ลักษณะของคำสมาส

 ๓. หลักการสังเกตคำสมาส

 ๔. หลักการอ่านคำสมาส

**คุณลักษณะอันพึงประสงค์**

 ใฝ่เรียนรู้

**สมรรถนะสำคัญ**

 ความสามารถในการคิด

**การจัดกิจกรรมการเรียนรู้**

**ขั้นนำ**

 ๑. นักเรียนร่วมกันสนทนาแสดงความคิดเห็นเกี่ยวกับลักษณะของคำจากภาษาบาลีและสันสกฤตเพื่อทบทวนความรู้เดิม โดยมีครูคอยใช้คำถามกระตุ้นการคิด จากนั้นครูและนักเรียนร่วมกันสรุป
 ๒. ครูอธิบายว่าภาษาบาลีสันสกฤตสามารถนำมารวมกันแล้วเกิดเป็นคำใหม่ได้ จากนั้นครูโยงเข้าสู่เนื้อหาบทเรียนเรื่อง คำสมาส

**ขั้นสอน**

๑. นักเรียนศึกษาความหมายของคำสมาสจากโปรแกรมนำเสนอที่ครูเตรียมมา จากนั้นร่วมกันอภิปรายแสดงความคิดเห็น ครูสรุปความหมายของคำสมาส แล้วสุ่มตัวแทนนักเรียนอธิบายความหมายของคำสมาสเพื่อตรวจสอบความเข้าใจของนักเรียนอีกครั้งหนึ่ง
 ๒. นักเรียนศึกษาหลักการสังเกตคำสมาส โดยมีครูคอยอธิบายรายละเอียดพร้อมยกตัวอย่างประกอบการศึกษาของนักเรียน จากนั้นครูและนักเรียนร่วมกันสรุป
 ๓. ครูสุ่มตัวแทนนักเรียนจำนวน ๓-๕ คนให้อธิบายหลักการสังเกตคำสมาส เพื่อตรวจสอบความเข้าใจของนักเรียน
 ๔. นักเรียนศึกษาตัวอย่างการสร้างคำสมาสที่ครูเตรียมมา แล้วร่วมกันแสดงความคิดเห็น

 ๕. นักเรียนทำใบงานเรื่อง คำสมาส ที่ครูแจกให้ โดยให้ตอบคำถาม และสร้างคำสมาสจากคำภาษาบาลีสันสกฤตที่ครูกำหนดให้ โดยมีครูคอยเดินสังเกตการทำงานของนักเรียนเป็นรายบุคคล และให้คำแนะนำเพิ่มเติม

**ขั้นสรุป**

๑. นักเรียนซักถามข้อสงสัยเพิ่มเติม และร่วมกันสรุปความรู้เกี่ยวกับคำสมาสร่วมกันอีกครั้ง นักเรียนจดบันทึกรายละเอียดเพิ่มเติมลงในสมุด

**สื่อและแหล่งการเรียนรู้**

 ๑. สื่ออิเล็กทรอนิกส์งานนำเสนอ PowerPoint เรื่อง คำสมาส
 ๒. สมุดจดบันทึก
 ๓. ใบงาน เรื่อง คำสมาส

**การวัดและประเมินผล**

| **จุดประสงค์** | **เครื่องมือ/วิธีการวัด** | **เกณฑ์การประเมิน** | **หลักฐานการประเมิน** |
| --- | --- | --- | --- |
| **ด้านความรู้**๑. นักเรียนสามารถบอกความหมายและลักษณะของคำสมาสได้ | **ด้านความรู้**การถาม-ตอบ | **ด้านความรู้**ผ่านเกณฑ์ร้อยละ ๘๐ | **ด้านความรู้**แบบประเมินพฤติกรรม |
| **ด้านทักษะ**๑. นักเรียนสามารถสร้างคำสมาสได้ | **ด้านทักษะ**การถาม-ตอบและตรวจแบบฝึกหัด | **ด้านทักษะ**ผ่านเกณฑ์ร้อยละ ๘๐ | **ด้านทักษะ**แบบประเมินพฤติกรรม |
| **ด้านคุณลักษณะ****๑. รักความเป็นไทย**๗.๒ นักเรียนเห็นคุณค่าและใช้ภาษาไทยในการสื่อสารได้ถูกต้องเหมาะสม  | **ด้านคุณลักษณะ**แบบประเมินคุณลักษณะ | **ด้านคุณลักษณะ**ผ่านเกณฑ์ร้อยละ ๘๐ | **ด้านคุณลักษณะ**แบบประเมินคุณลักษณะ |

**บันทึกหลังการสอน**

**๑. ผลการสอน**

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ..............................................................................................................................................................................

**๒. ปัญหาและอุปสรรค**

.............................................................................................................................................................................. .............................................................................................................................................................................. ..............................................................................................................................................................................

**๓. ข้อเสนอแนะ**

.............................................................................................................................................................................. .............................................................................................................................................................................. ..............................................................................................................................................................................

ลงชื่อ....................................................... ลงชื่อ......................................................

(อาจารย์จารุวัลย์ พิมผนวช)(นางสาวอรมณี วงค์กาฬสินธุ์)

ครูประจำวิชา นักศึกษาฝึกปฏิบัติการสอน

**ความเห็นของครูพี่เลี้ยง**

.............................................................................................................................................................................. .............................................................................................................................................................................. ..............................................................................................................................................................................

ลงชื่อ................................................................

 (อาจารย์จารุวัลย์ พิมผนวช) ครูพี่เลี้ยง